એકવીસમી સદીમાં આપણે આપણો દેશ કેવો બનાવવા માગીએ છીએ, તેનો આધાર આપણા દેશના યુવાનોના વર્તમાનકાળ ઉપર આધાર રાખતો હોય છે. આ માટે (1) શિક્ષણ, (2) રોજગારી, (3) આયોજન, (4) સ્કિલ ડેવલપમેન્ટ, (5) ટેકનિકલ સપોર્ટ જેવા મુદ્દાઓ મહત્વના છે. સ્વામી વિવેકાનંદજીએ તો ભારતવર્ષને વિશ્વવિધાતા તરીકે જોવાનું સપનું સેવ્યું હતું. તેમનું સપનું સાકાર કરવાનું કાર્ય યુવાનો જ કરી શકે એમ છે. રાહ મુશ્કેલ નથી તો રાહ આસાન પણ નથી. ભારતને દુનિયામાં સુપર પાવર કન્ટ્રી બનાવવાનું દેશના યુવાનોના હાથમાં જ છે.